Péneleós

Péneleós (Péneleós) je v gréckej mytológii syn Hippalma z Téb a jeho manželky Asteropy.Diodoros, Bibliotheca historia, 4,67,7.Hyginus, Fabulae 16.

Péneleós sa zúčastnil na výprave Argonautov do KolchidyApollodoros, Bibliotheca, 1,9,16. a neskôr trójskej vojny. Pred vojnou bol ako mnohí iní, nápadníkom krásnej Heleny,Apollodoros, Bibliotheca, 3,10,8. ktorá si nakoniec za manžela vybrala spartského kráľa Menelaa. Únos Heleny trójskym princom Paridom vyvolal potom trójsku vojnu.

Antický autor Pausanias uvádza, že sa Péneleós stal otcom syna Ofelta.Pausanias, Periégésis tés Hellados, 9,5,16. Podľa Pausania po smrti tébskeho kráľa Thersandra v trójskej vojne, za vodcu ďalšej výpravy vybrali Pénelea, pretože Thersandrov syn Tisamenos bol ešte veľmi mladý.Pausanias, Periégésis tés Hellados, 9,5,15. Na výpravu potom Péneleós zhromaždil vojsko, ktoré sa na dvanástich lodiach doplavilo k brehom Tróje. V krvavom boji sa mu spočiatku darilo. Na trójskej pláni zabil Trójanov IlioneaHomér, Iliada, 14, 488-490. a Lykóna,Homér, Iliada, 16, 336-340. ale následne ho vojenská šťastena opustila, keď ho zranil Polydamas.Homér, Iliada, 17, 597-600. Z Homérovej Iliady jeho ďalší osud nie je známy, ale podľa niektorých neskorších antických autorov ho v najbližšom boji usmrtil oštepom Eurypylos.Lucius Septimius, Dictys Cretensis, Posthomerica, 4,17.Pausanias, Periégésis tés Hellados, 2,18,4. 

 Referencie a bibliografia 

Kategória:Postavy gréckej mytológie
Kategória:Trójska vojna